
Europos Parlamentas,
–	atsižvelgdamas į Komisijos pasiūlymą Europos Parlamentui ir Tarybai (COM(2025)0123),
–	atsižvelgdamas į Sutarties dėl Europos Sąjungos veikimo 294 straipsnio 2 dalį ir į 175, 177, 178 ir 322 straipsnius, pagal kuriuos Komisija pateikė pasiūlymą Parlamentui (C10-0063/2025),
–	atsižvelgdamas į Sutarties dėl Europos Sąjungos veikimo 294 straipsnio 3 dalį,
–	atsižvelgdamas į Biudžeto komiteto atliktą biudžetinį vertinimą,
–	atsižvelgdami į 2025 m. balandžio 29 d. Europos ekonomikos ir socialinių reikalų komiteto nuomonę[footnoteRef:1], [1:  	OL C, C/2025/3197, 2025 7 2, ELI: http://data.europa.eu/eli/C/2025/3197/oj.] 

–	atsižvelgdamas į 2025 m. gegužės 15 d. Regionų komiteto nuomonę[footnoteRef:2], [2:  	OL C, C/2025/3474, 2025 7 16, ELI: http://data.europa.eu/eli/C/2025/3474/oj.] 

–	atsižvelgdamas į preliminarų susitarimą, kurį atsakingas komitetas patvirtino pagal Darbo tvarkos taisyklių 75 straipsnio 4 dalį, ir į 2025 m. liepos 23 d. laišku Tarybos atstovo prisiimtą įsipareigojimą pritarti Parlamento pozicijai pagal Sutarties dėl Europos Sąjungos veikimo 294 straipsnio 4 dalį,
–	atsižvelgdamas į Darbo tvarkos taisyklių 60 ir 58 straipsnius,
–	atsižvelgdamas į Saugumo ir gynybos komiteto nuomonę,
–	atsižvelgdamas į Aplinkos, klimato ir maisto saugos komiteto bei Transporto ir turizmo komiteto laiškus,
–	atsižvelgdamas į Regioninės plėtros komiteto pranešimą (A10-0129/2025),
1.	priima per pirmąjį svarstymą toliau pateiktą poziciją;
2.	atsižvelgia į Komisijos pareiškimą, pridėtą prie šios rezoliucijos; jis bus paskelbtas Europos Sąjungos oficialiojo leidinio C serijoje;
3.	ragina Komisiją dar kartą perduoti klausimą svarstyti Parlamentui, jei ji savo pasiūlymą pakeičia nauju tekstu, jį keičia iš esmės arba ketina jį keisti iš esmės;
4.	paveda Pirmininkei perduoti Parlamento poziciją Tarybai, Komisijai ir nacionaliniams parlamentams.


P10_TC1-COD(2025)0084
Europos Parlamento pozicija, priimta 2025 m. rugsėjo 10 d. per pirmąjį svarstymą, siekiant priimti Europos Parlamento ir Tarybos reglamentą (ES) 2025/..., kuriuo iš dalies keičiami reglamentai (ES) 2021/1058 ir (ES) 2021/1056, kiek tai susiję su konkrečiomis priemonėmis strateginiams uždaviniams spręsti atliekant laikotarpio vidurio peržiūrą
(Kadangi Parlamentas ir Taryba pasiekė susitarimą, Parlamento pozicija atitinka galutinį teisės aktą, Reglamentą (ES) 2025/1914.)


TEISĖKŪROS REZOLIUCIJOS PRIEDAS
Komisijos pareiškimas dėl teisinės valstybės principo laikymosi, skelbiamas Reglamento (ES) 2025/1914[footnoteRef:3] priėmimo proga [3:  	OL L, 2025/1914, 2025 9 19, ELI: http://data.europa.eu/eli/reg/2025/1914/oj.] 

Komisija pabrėžia, kad Europos Sąjungai yra itin svarbus teisinės valstybės principo laikymasis ir pagarba pagrindinėms teisėms. Komisija supranta teisėkūros institucijų ketinimą Komisijos pasiūlymo pakeitimais užtikrinti Sąjungos biudžeto apsaugą. Komisija tebėra įsipareigojusi užtikrinti, kad įgyvendinant fondų paramą būtų laikomasi teisinės valstybės principo, ir įvertins visus prašymus iš dalies pakeisti programą pagal Bendrųjų nuostatų reglamentą (BNR), Reglamentą dėl bendro Sąjungos biudžeto apsaugos sąlygų režimo ir Laikotarpio vidurio peržiūros reglamento nuostatas.

